TALLINNA PEDAGOOGIKAÜLIKOOL

Teaduskond: Matemaatika-loodusteaduskond
		
Lisaeriala nimetus eesti keeles		
MEEDIAÕPETUS
	01.11.2001	
Lisaeriala nimetus inglise keeles	(kinnitatud teaduskonna nõukogus)	
MEDIA STUDIES

Maht ainepunktides: 15	
Õppeaeg aastates: 1	

Eesmärgid: Üldised teadmised ja oskused meediast ning selles kasutatavatest põhilistest tehnikatest. Süvendatud teadmised ja oskused digitaalse meedia tehnoloogiatest.

Õppetöö korralduse lühikirjeldus.
Õppetöö toimub loengute, praktikumide ja iseseisva töö vormis.

Eelregistreerimise koht ja tingimused: 
Ruum P-419, telefon 6409-421, e-mail: heli@tpu.ee
Vastuvõtu tingimused:
1. Kutsesobivusvestlus
2. Arvutikasutuse oskused tavakasutaja tasemel (eeldusained:  MIA 1261 "Informaatika" või MIA 6001 "Arvuti töövahendina" või MIA 6005 "Infotöötlus arvutil" või edukalt sooritatud informaatika-alane test)

Õppekava juht: professor Peeter Normak

Liaeriala  15 AP 
Aine kood	Õppeaine nimetus	AP	Hindamisviis	
SRM 6032	Massiteabelevi põhimõisted	3.0	H	
FEL 6010	Tekstiõpetus	3.0	E	
MII 6022	Digitaalne meedia		3.0	H	
MII 6023	Arvutigraafika		3.0	H	
MII 6024	Meediatehnoloogiad		3.0	H	

Ainekaardid

SRM 6032	MASSITEABELEVI PÕHIMÕISTED
3,0 AP   2	26-6	H	S
Ülevaade massiteabelevi olemusest ning sellega seonduvatest probleemidest. Massiteabelevi maastik ja Eesti iseärasused, teave ja teabevajadused. Teabelevi vormid. Massiteabelevi sotsiaalsed, informeerivad, regulatiivsed ja meelelahutuslikud funktsioonid. Massiteabelevi protsessi põhikomponendid. Kommunikatsiooni struktuur. Teabevoolu struktuur. Massiteabe auditoorium ja selle uurimise põhimeetodid. Uurimistulemuste analüüs. Eesti massiteabeauditooriumi põhiparameetrid. Avalik arvamus. Reklaamimudelid. Massiteabelevi seadusandliku regulatsiooni põhimõtted Euroopas. Meediakriitika.
Õppejõud	lekt Salme Rannu
SRM 6032	Fundamentals of Mass Media

FEL 6010	TEKSTIÕPETUS
3,0 AP   3	20-30	E	S
Kursuse aluseks on tekstide funktsionaalne analüüs: teksti käsitatakse osana suhtlussituatsioonist, mida iseloomustavad kolm semiootilist aspekti - tegevusväli, suhtelaad ja toimeviis. Tekstiloome alusena käsitletakse rakenduslikult neist tingitud keelevariantide avaldumist diskursuses ja tekstis selle osana. Kriitilise keeleanalüüsi teooriatest peatutakse ideoloogilise tähenduse omal. Peamiseks vaatlusaineks on arvutisuhtlus ja reklaam. Antakse teadmised, kuidas sõltuvalt toimeväljast ja -valdkonnast ning oma suhtluseesmärgist valida suhtluskanal ja suhtluse viis (asünkroonne või sünkroonne) ja kuidas see mõjutab tekstiloomet. Harjutatakse institutsionaalselt ja neutraalset-asjalikku arvutisuhtlust ja analüüsitakse asjaomaseid eksimusi. Peatutakse vaba arvutisuhtluse erijoontel. Analüüsitakse reklaamiliike ja nende teksti allutamist müügi- vm mõjutuseesmärkidele. Suhteliselt suur tähtsus on iseseisval tööl, mille kohta praktikumid annavad tagasisidet.
Õppejõud	assist Krista Kerge
FEL 6010	Basics of Linguistics

MII 6022	DIGITAALNE MEEDIA
3,0 AP   3	16-32	H	K
Kommunikatsiooni alused, erinevad  meedialiigid ja nende kasutamine multimeediumi tarkvaras. Animatsioonid. Digitaalne helisalvestus ja –töötlus, helide kasutamise põhimõtted, lihtsam kõnesüntees jms. Digitaalne videosalvestus ja -töötlus. MIDI failide loomine ja lihtsam töötlemine. Multimeediumi toote valmistamise meeskond.
Õppejõud	assist Andrus Rinde
MII 6022	Digital Media

MII 6023	ARVUTIGRAAFIKA
3,0 AP   4	20-40	H	S
Kompositsiooni, disaini ja värvusõpetuse baasprintsiibid. Värviruum ja värvimudelid. Arvutigraafika põhimõisted. Vektorgraafika ja rastergraafika. Graafikafailide formaadid ja nende kasutusvaldkonnad. Arvutigraafika rakendusvaldkonnad. Graafikapakettide tutvustus. Vektorgraafika CorelDraw 10 paketti kuuluvad programmid ja nende kasutamine. Vektorgraafikale baseeruvate ülesannete püstitused ja treeningülesannete lahendamine. Rastergraafika valdkonda kuuluvate ülesannete klassid. Töö rastergraafika programmiga CorelPhotopaint 10. Animatsioonide loomine. Graafilise info töötlusprotsess ja spetsiifilised probleemid skaneerimisel ning printimisel. Seadmete kalibreerimine. Veebilehtede disaini aspektid ja kontseptsioonid. Veebilehtede disain.
Õppejõud	lekt Olev Räisa
MII 6023	Computer Graphics

MII 6024	MEEDIATEHNOLOOGIAD
3,0 AP   4	20-40	H	K
Meediaväljaannete klassifikatsioon ja nende omadused. Trükimeedias ilmuvate väljaannete disaini printsiibid ja kontseptsioonid. Trükitud publikatsiooni valmimise tehnoloogiline skeem. Infoteisendused publitseerimisprotsessis. Ülevaade küljendamiseks ja kujundamiseks kasutatavast tarkvarast. Ajakirjalaadsete publikatsioonide kujundusmallide loomine. Küljenduspakettide Adobe PageMaker ja/või QuarkXpress kasutamine ajakirja trükieelseks ettevalmistamiseks. Internetiportaalide kujundamine ja ülesseadmine.
Eeldusaine	MII 6023
Õppejõud	lekt Olev Räisa
MII 6024	Media Technology